Након капитулације Јапана септембра 1945, амерички генерал Даглас Макартур издао је наређење за хапшење првих 40 осумњичених ратних злочинаца. Када је Тоџо сазнао да је и он међу осумњиченима, приликом хапшења извршио је неуспешан покушај самоубиства; пуцао је себи у срце, али су меци изашли кроз трбух. Био је хоспитализован и након лечења пребачен у затвор. Током суђења, прихватио је одговорност за све тачке ратних злочина, које су га теретиле. На Токијском процесу, суд га је 12. новембра 1948. године осудио смрт вешањем. Иако су неки критичари замерали Макартуру што нико од јапанске царске породице није био сумњичен за злочине, и сам Тоџо напослетку је одбио да сведочи против цара, верујући у његову непогрешивост. У свом последњем говору, извинио се за почињене злочине и замолио америчке војнике да покажу милост према јапанском народу. Казна је извршена 23. децембра исте године.